Արագիլներ

Արագիլներ (), արագիլանմանների կարգին պատկանող թռչունների ընտանիք։ Հայտնի է 20 տեսակ, Հայաստանում՝ 2 տեսակ՝ սև արագիլ և սպիտակ արագիլ։ Կտուցը երկար է, ծայրը՝ ուղիղ, սուր կամ թեթևակի կեռ, թևերը՝ լայն, ոտքերը՝ երկար, վառ կարմիր։ Տարածված են արևադարձային, մասամբ՝ բարեխառն գոտիներում։ Ամենահայտնի տեսակներն են սպիտակ և սև արագիլները։

 Արտաքին կառուցվածք 
Մարմնի կեցվածքը ուղղահայաց է։ Ձայնալարերը հետզարգացած են, հաղորդակցվում են կափկափյուններով։ Մարմնի երկարությունը մինչև 100–115 սմ է, թևերի բացվածքը՝ 155–165 սմ, կենդանի զանգվածը՝ 4 կգ։

Բույնը հյուսում են ճյուղերից, խոտաբույսերից ու լաթերից՝ գյուղական տների տանիքներին, ծառերի, աշտարակների, ժայռերի վրա, նույնիսկ, էլեկտրասյուների ծայրերին։ Դնում են 3–7 ձու, ունենում 3–5 ձագ։ Սպիտակ արագիլի զույգերն անդավաճան են մինչև կյանքի վերջը։ Ձվից նոր դուրս եկած ձագերն ունակ են ձայն արձակելու, որն աստիճանաբար հետ է զարգանում։ Հասուն արագիլները հաղորդակցվում են կտուցի կափկափյունով, որով ասես ավետում են նաև գարնան գալուստն ու իրենց բազմացման ժամանակը։ Բնադրատեղը պաշտպանելու համար արագիլները պատրաստ են անզիջում կռվի բռնվելու և բնից անգամ անկենսունակ ձագերին դուրս նետելու։

Սև արագիլն ավելի հազվադեպ է հանդիպում, բնադրում է Եվրոպայում և Ասիայում։ Հայաստանում հանդիպում է Սևանա լճի ավազանում, հյուսիսային և հարավարևմտյան շրջաններում։ Բնադրող-չվող է։ Չափազանց զգույշ թռչուն է, գերադասում է ապրել խուլ անտառներում։

 Կենսակերպ և տեսակներ 
Արագիլները սնվում են միջատներով, ձկներով, երկկենցաղներով, սողուններով, մկներով, բույսերով։

Արագիլն օգտակար թռչուն Է, ոչնչացնում Է գյուղատնտեսական վնասատուներին։ Որպես գարնան ավետաբեր՝ արագիլը գովերգվում է շատ հեքիաթներում, երգերում ու բանաստեղծություններում։
մինի|Արագիլի թռիչքի պահին

 Արագիլ (Ciconia)
Սպիտակ արագիլ (Ciconia ciconia)
 Սև արագիլ (Ciconia nigra)
 Ciconia abdimii
 Ciconia boyciana
 Ciconia episcopus
 Ciconia maguari
 Ciconia stormi
Ciconia microscelis
 Մարաբու (Leptoptimus)
 Աֆրիկյան մարաբու (Leptoptilos crumeniferus)
 Հնդկական մարաբու (Leptoptilos dubius)
 Ճավայան մարաբու (Leptoptilos javanicus)
 Յաբիրու (Jabiru)
 Բրազիլական յաբիրու (Jabiru mycteria)
 Ephippiorhynchus
 Աֆրիկական յաբիրու (Ephippiorhynchus senegalensis)
 Ասիական յաբիրու (Ephippiorhynchus asiaticus)
 Ճեղքակտուց արագիլ (Anastomus)
 ''Ասիական ճեղքակտուց արագիլ (Anastomus oscitans)
 Anastomus lamelligerus

 Պատկերասրահ 

 Ծանոթագրություններ